Anexă la HCL 169 / 2025

NOTĂ DE FUNDAMENTARE
Planul Național de Redresare și Reziliență (PNRR)

Componenta C3 - Managementul deșeurilor

Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune

Subinvestiția I.1.B Construirea de insule ecologice digitalizate supraterane
Titlu proiect: „Construirea de insule ecologice digitalizate pentru colectarea selectivă a deșeurilor la nivelul Municipiului Brad”
La data de 13.09.2022, Ministerul Mediului, Apelor și Pădurilor a publicat Ghidul specific aferent Componentei 3 - Managementul deșeurilor, INVESTIȚIA I.1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune, pentru realizarea SUBINVESTIȚIEI I.l.B. Construirea de insule ecologice digitalizate, în cadrul Planului Național de Redresare și Reziliență (PNRR).

Conform Ghidului solicitantului, Componenta C3 - Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile din cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva- cadru privind deșeurile (Directiva 2008/98/CE modificată prin Directiva (UE) 2018/851).

Componenta C3: MANAGEMENTUL DEȘEURILOR face parte din Pilonul I. Tranziție verde. 

Obiectivul acestei componente îl reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară. 

Managementul deșeurilor vizează îmbunătățirea implementării colectării separate, controlului și monitorizării parametrilor de calitate a mediului. Investițiile din cadrul Planului Național de Redresare și Reziliență în domeniul gestionării deșeurilor municipale contribuie cu 4,5% la ținta națională de atingere a ratei de 50% de reciclare și pregătire pentru reutilizare a deșeurilor municipale până în 2025, astfel cum este definită în Directiva-cadru privind deșeurile (Directiva 2008/98/CE modificată prin Directiva (UE) 2018/851). 

Ghidul de finanțare va asigura faptul că alocarea aferentă investiției I. 1.B va fi utilizată pentru realizarea de investiții pentru construirea de insule ecologice digitalizate supraterane, respectând Comunicarea Comisiei – Orientări tehnice privind aplicarea principiului de „a nu aduce prejudicii semnificative” în temeiul Regulamentului privind Mecanismul de redresare și reziliență (2021/C58/01). 

Obiectivul general: Accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.

Obiectivul specific: Dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.

1. Necesitatea obiectivului de investiții propus
Colectarea deşeurilor municipale în orice comunitate umană este pe cât de necesară şi utilă, pe atât de deranjantă pentru mediul înconjurător și pentru sănătatea populaţiei. Din acest motiv fiecare administraţie locală, caută în mod permanent soluţii de rezolvare cât mai civilizată si cu un impact cât mai scăzut asupra factorilor de mediu şi a eliminării disconfortului cetăţenilor.

În municipiul Brad, colectarea deșeurilor menajere de la populație se face și prin așa numitele puncte gospodărești (P.G -uri) amplasate în cartiere în vecinătatea imobilelor de tip condominiu (blocuri), acestea fiind amenajate ca si construcții cu caracter provizoriu, realizate din materiale ușoare, dotate cu containere de 1,1 mc si de pubele de 240 1, toate fiind realizate pe domeniul public. Tot din cauza acestui sistem majoritatea încercărilor de colectare selectivă a deșeurilor în conformitate cu legislația în vigoare nu conduc la un rezultat pozitiv și la o îmbunătățire a acestei activități.

Modalitatea de colectare existentă (clasicele puncte gospodărești) comportă riscuri numeroase cu privire la sănătatea populației și animalelor, cât și costuri financiare substanțiale derivate din degradarea facilă a acestor tipuri de construcții, vandalism, furt, etc.

Totodată, având în vedere necesitatea implementării colectării selective în conformitate cu prevederile Ordonanței de Urgență nr. 92/2021 privind regimul deșeurilor, Muncipiul Brad a dotat punctele gospodărești actuale cu containere/pubele pentru colectarea deșeurilor pe cele 4 fracții: hârtie/carton, plastic/metal, menajer și sticlă.

2. Oportunitatea obiectivului de investiții propus
Prin intermediul componentei C3 - Managementul deşeurilor din cadrul Programului Naţional de Redresare şi Rezilienţă (PNRR) se urmăreşte accelerarea procesului de extindere şi modernizare al sistemelor de gestionare al deşeurilor în România, cu accent pe colectarea separată, măsuri de prevenţie, reducere, reutilizare şi valorificare în vederea conformării cu directivele aplicabile şi tranziţiei la economia circulară.

De asemenea, obiectivul specific al acestui apel de proiecte constă în dezvoltarea unui management eficient prin suplimentarea capacităţilor de colectare separată, pregătire pentru reutilizare şi valorificare a deşeurilor în vederea continuării procesului de conformare cu prevederile obiectivelor specifice şi a tranziţiei la economia circulară.

Municipiul Brad intenționează înlocuirea vechilor puncte gospdăresti (acolo unde este posibil) cu acest sistem modern de colectare selectivă a deșeurilor pe cinci fracții, pentru următoarele fluxuri de deșeuri colectate separat: deșeuri de hârtie și carton, deșeuri de plastic și metal, deșeuri de sticlă, deșeuri biodegradabile, deșeuri reziduale.

Pentru soluționarea situaţiilor descrise anterior se impune construirea de insule ecologice digitalizate supraterane. Insulele ecologice digitalizate supraterane constituie o premisa importanta pentru managementul eficient al deșeurilor, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară..

Având în vedere prevederile OUG 92/2021 privind regimul deşeurilor, art. 60, alin. (1) lit. h) care impune autorităţilor administraţiei publice locale „asigurarea spaţiilor necesare pentru colectarea separată a deşeurilor si ţinând cont de reglementările urbanistice şi de cele emise de Ministerul Sănătăţii, Municipiul Brad constată că dotarea cu containere specifice fiecărui tip de deşeu este necesară si corespunde necesităţilor locuitorilor.
Municipiul Brad intenționează să depună cererea de finanţare în cadrul mecanismului de accesare a fondurilor europene aferente PNRR, pentru INVESTIŢIA I.1 Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, SUBINVESTIŢIA I.1.B. Construirea de insule ecologice digitalizate supraterane.

Construirea de insule ecologice digitalizate supraterane reprezintă soluţia adecvată în vederea implementării colectării separate, controlului și monitorizării parametrilor de calitate a mediului.

Activitățile propuse prin proiect vor cuprinde investițiile necesare construirii de insule ecologice digitalizate supraterane ce vor asigura colectarea separată a deșeurilor, pregătirea pentru reutilizarea şi valorificarea deşeurilor în vederea continuării procesului de conformare cu prevederile obiectivelor specifice şi a tranziţiei la economia circulară.

Toate lucrările/achiziţiile ce vor fi realizate în cadrul proiectului, vor corespunde cerinţelor ghidului specific condiţii de accesare a fondurilor europene aferente PNRR în cadrul apelului de proiecte PNRR/ 2022/C3/S/I.1.B .
În cadrul proiectului se vor realiza următoarele:

Insula Tip 1- 34 bucăți

Insula supraterană încasetată cu 5 containere de câte 1,1 metri cubi (mc) pentru toate cele 5 fracții: biodegradabil, rezidual, sticlă, plastic și metal, hârtie și carton.

Pentru fiecare insulă ecologică digitalizată va fi asigurat un număr de 200 de cartele de acces. Achiziționarea de cartele suplimentare cade în sarcina beneficiarului.

Insulele ecologice digitalizate supraterane nu necesită lucrări de construcții-montaj.

3. Potenţialul economic
Municipiul Brad dorește implementarea acestui proiect prin amplasarea/ construirea a 25 insule ecologice digitalizate pentru colectarea separată a deșeurilor:

•
deșeuri de hârtie și carton,

•
deșeuri de plastic și metalice,

•
deșeuri de sticlă,

•
deșeuri biodegradabile,

•
deșeuri reziduale.

Din punct de vedere al potenţialului economic, menţionăm că Art. 9, alin. (1) lit. p) din Ordonanţa de urgenţă a Guvernului nr. 196/2005 privind Fondul pentru mediu prevede „o contribuţie de 50 lei/tonă, datorată de unităţile administrativ-teritoriale sau, după caz, subdiviziunile administrativ-teritoriale ale municipiilor, în cazul neîndeplinirii obiectivului anual de reducere cu procentul prevăzut în anexa nr. 6 a cantităţilor de deşeuri eliminate prin depozitare din deşeurile municipale, plata facându-se pentru diferenţa dintre cantitatea corespunzătoare obiectivului anual şi cantitatea efectiv încredinţată spre reciclare şi alte forme de valorificare”.
Conform ordinului menţionat, Obiectivul anual de reducere a cantităţilor de deşeuri municipale eliminate prin depozitare, prevăzut la art. 9 alin. (1) lit. p), este începând cu anul 2022 de 60%. Astfel, prin implementarea proiectului va creşte rata deşeurilor reciclate/valorificate, respectiv se vor reduce cantităţile de deşeuri municipale eliminate prin depozitare, ca urmare se va reduce şi contribuția Municipiului Brad cauzată de neîndeplinirea obiectivului anual.
Indicatorii apelului de proiecte sunt:

· Nr. insulelor ecologice digitalizate înființate și operaționale*;

· Cantitatea de deșeuri reciclabile colectate separat și reciclate;

· Cantitatea de deșeuri biodegradabile colectate separat și reciclate;
	Rezultate
	Număr la începutul implementării proiectului
	Număr la finalul implementării proiectului
	Ţinta

	Insule ecologice digitalizate înființate și operaționale *
	 0
	34 insule

34 insule – Tip 1
	34 insule

34 insule – Tip 1

	Cantitatea de deșeuri reciclabile colectate separat și reciclate 
	52,01 tone
	104,02 tone
	52,01 tone

	Cantitatea de deșeuri biodegradabile colectate separat și reciclate
	0
	80 tone
	80 tone


*în sensul prezentului ghid, prin termenul „operațional” se înțeleg următoarele:

- Containerele sunt duse la amplasament și au transmis în interfața software de raportare poziția lor GPS, fiind vizibile pe harta digitală pusă la dispoziția autorităților;

- Sistemele de control al accesului de la fiecare container al respectivei insule sunt în poziția “acces controlat” (adică depunerea deșeurilor în cuve nu este permisă fără un card autorizat);

- Cel puțin 75% din apartamentele arondate de UAT respectivei platforme au fost dotate cu chei de acces (card sau telefon mobil), raport observabil în interfața software;

- Sistemul digital livrat a început să agrege datele și să transmită raportări atât UAT cât și către MMAP.

Proiectul va urmări:
· accelerarea procesului de extindere şi modernizare a sistemelor de gestionare a deşeurilor în România, cu accent pe colectarea separată, măsuri de prevenţie, reducere, reutilizare şi valorificare în vederea conformării cu directivele aplicabile şi tranziţiei la economie circulară. Managementul Deşeurilor vizează îmbunătăţirea implementării colectării separate, controlului şi monitorizării parametrilor de calitate a mediului.
· Investiţiile din cadrul Planului Naţional de Redresare şi Rezilienţă în domeniul gestionării deşeurilor municipale contribuie cu 4,5% la ţinta naţională de atingere a ratei de 50% de reciclare şi pregătire pentru reutilizare a deşeurilor municipale până în 2025, astfel cum este definită în Directiva-cadru privind deşeurile [Directiva 2008/98/CE modificată prin Directiva (UE) 2018/851],
· Dezvoltarea unui management al deşeurilor eficient, prin suplimentarea capacităţilor de colectare separată, pregătire pentru reutilizare şi valorificare a deşeurilor în vederea continuării procesului de conformare cu prevederile directivelor specifice şi a tranziţiei la economia circulară.
În Ghidul Solicitantul se prevede faptul că pentru realizarea unor insule ecologice digitalizate cu funcționalități similare, la un nivel calitativ corespunzător, achiziția de bunuri se va realiza centralizat de către Ministerul Mediului , Apelor si al Pădurilor. În acest sens, la momentul semnării contractului de finanțare, MMAP împreună cu beneficiarii vor semna un Acord de Asociere, în conformitate cu legislația națională în vigoare în domeniul achizițiilor publice, prin care se vor stabili următoarele:

•
MMAP va realiza achiziția bunurilor (insulele ecologice digitalizate) în numele beneficiarilor;

•
Beneficiarii vor recepționa bunurile, montajul și punerea în funcțiune, vor solicita sumele de plată către MMAP, vor efectua plata către furnizor și vor înregistra bunurile în inventar și contabilitate;

•
Beneficiarii vor realiza procedurile de achiziție publică pentru lucrările necesare realizării insulei ecologice digitalizate, precum și a serviciilor aferente;

•
La cererea de transfer finală beneficiarul va depune un raport efectuat de către un inginer independent cu privire la faptul că fluxurile de deșeuri sunt colectate separat: deșeuri de hârtie și carton, deșeuri de plastic și metal, deșeuri de sticlă, biodeșeuri, deșeuri reziduale.

Prin urmare, Municipiul Brad pregătește documentația suport în vederea depunerii spre finanțare a proiectului „Construirea de insule ecologice digitalizate pentru colectarea selectivă a deșeurilor la nivelul Municipiului Brad”, care cuprinde un număr de 34 insule digitalizate supraterane.

Determinarea valorii maxime eligibile a proiectului pentru insulele supraterane digitalizate de tipul 1 și 2:

· 34 bucăți Tip 1 - Insule supraterane încasetate cu containere de 1,1 metri cubi - 14.000 euro/insulă, fără TVA;

· valoarea maximă eligibilă insule Tip 1 - 34 (bucăți) x 14.000 euro echivalentul a 68.873,00 lei (cost unitar/buc) = 350.000,00 euro, fără T.V.A.

Astfel, valoarea maximă eligibilă pentru construirea a 34 insule supraterane digitalizate este de: 1.000,00 euro, fără TVA.

Conform Ghidului, cursul valutar utilizat este cursul InforEuro aferent lunii mai 2021, 1 euro=4,9195 lei, valabil la data de 31.05.2021.

Astfel valoarea totală eligibilă este de 1.721.825,00 lei (fără TVA) la care se adaugă TVA aferent cheltuielilor eligibile în valoare de 327.146,75 lei.

La cheltuiala cu investiția de bază se adaugă o sumă de 17.218,25 lei reprezentând un procent de 1%  pentru cheltuieli aferente campaniei de promovare conform prevederilor ghidului specific pentru realizarea investiției astfel rezultând valoarea totală a proiectului de 1.721.825,00 lei fără TVA (350.000,00 euro fără TVA).

Valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta C3 – Managementul deşeurilor - MMAP, în conformitate cu legislaţia în vigoare.
Rata de finanțare în cazul investițiilor aferente Componenta C3 – Managementul deşeurilor este de 100% din valoarea cheltuielilor eligibile ale proiectului.

Surse identificate pentru finanţarea cheltuielilor estimate

a) finanţare în cadrul mecanismului de accesare a fondurilor europene aferente PNRR, pentru INVESTIŢIA I.1. Dezvoltarea, modernizarea şi completarea sistemelor de management integrat al deşeurilor municipale la nivel de judeţ sau la nivel de oraşe/comune, SUB INVESTIŢIA I.1.B. - Construirea de insule ecologice digitalizate supraterane, pentru cheltuielile eligibile, conform Ghidului specific - condiţii de accesare a a fondurilor europene aferente PNRR in cadrul apelului de proiecte PNRR/2022/C3/S/I.1.B
b) pentru restul cheltuielilor (neeligibile în cadrul proiectului finanţat prin PNRR) vor fi suportate integral de către Municipiul Brad.
Fondurile nerambursabile vor fi acordate beneficiarilor pentru investiții, după cum urmează:

a) Cheltuieli pentru realizarea insulelor ecologice digitalizate

· Achiziția de containere digitalizate pentru colectarea separată a deșeurilor în conformitate cu criteriile specifice acestui ghid.

· Cheltuieli conexe necesare pentru realizarea Eco – insulelor, cheltuieli cu sisteme de protecție anti-vandalism și împotriva accesului neautorizat;

· Cheltuieli cu platforma software necesară operării eco – insulelor și administrării datelor;

· Probe tehnologice și teste;

· Alte costuri generale necesare implementării proiectului.

· Cheltuieli efectuate de solicitanți pentru achiziționarea de eco-insule digitalizate înainte de semnarea contractului de finanțare, dar nu mai devreme de 01 februarie 2020, cu condiția ca acestea să respecte cerințele minime și obligatorii prevăzute la secțiunea 1.3 din ghid, să îndeplinească criteriile de eligibilitate din prezentul ghid, iar digitalizarea acestor eco-insule să se realizeze până la semnarea contractului de finanțare.

b) Cheltuieli privind punerea in funcțiune a containerelor digitalizate

Costurile generale reprezentând plata arhitecţilor, inginerilor şi consultanţilor, taxelor legale, achiziţionarea de licenţe şi patente, pentru pregătirea şi/sau implementarea proiectului, direct legate de investiție, se vor încadra în maximum 10% din totalul cheltuielilor eligibile pentru proiectele care prevăd construcții – montaj, respectiv în maximum 5% din totalul cheltuielilor eligibile pentru proiectele care nu prevăd lucrări de construcții-montaj.

Este eligibilă taxa pe valoarea adăugată aferentă cheltuielilor eligibile în condițiile în care aceasta a fost solicitată și nu este recuperabilă, rambursabilă sau compensată prin orice alte mijloace potrivit prevederilor legale.

Pot fi solicitate cereri de transfer și pentru avansurile facturate și prevăzute în contractele încheiate de beneficiar cu contractorii săi, în limita a maximum 30% din valoarea totala a fiecărui contract.

Cheltuielile necesare pentru implementarea proiectului sunt eligibile dacă:

● sunt realizate efectiv după data de 01.02.2020 şi sunt în legătură cu îndeplinirea obiectivelor investiţiei,

● sunt efectuate pentru realizarea investiţiei cu respectarea rezonabilităţii costurilor (respectarea legislației în domeniul achizițiilor publice);

● sunt efectuate cu respectarea prevederilor contractului de finanţare semnat;

● sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legale prevăzute de prezentul Ghid.

Cheltuielile privind costurile generale ale proiectului, inclusiv cele care sunt efectuate înaintea aprobării finanțării, sunt eligibile dacă:

● sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNRR;

● sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;

● sunt aferente activităților de coordonare şi supervizare a execuției şi recepției lucrărilor de construcții - montaj.

Următoarele cheltuieli NU vor fi considerate eligibile:

· Sumele care vor depăși pragurile menționate la secțiunea 1.5.3. și valoarea TVA aferentă acestora;

· Amenajarea platformei betonate pe/în care se va amplasa ansamblul de containere digitalizate pentru colectarea separată a deșeurilor menajere; 

· Achizițiile cu activele corporale „second-hand”;

· cheltuielile cu proiectarea - capitol 3 din conținutul-cadru al devizului general aprobat prin Hotărârea Guvernului nr. 907/2016, cu modificările și completările ulterioare, în cazul insulelor ecologice digitalizate subterane;

· Achiziția de mijloace de transport, inclusiv a celor pentru transportul deșeurilor;

· Cheltuieli privind informarea și publicitatea. Vor fi respectate prevederile manualului de identitate vizuală (MIV) al PNRR

o Cheltuieli cu emiterea comunicatelor de presă privind începerea lucrărilor;

o Cheltuieli cu panourile publicitare provizorii afișate la locul implementării proiectului;

o Cheltuieli cu campanii publicitare pe o perioadă de minimum 6 luni de la recepție și în cuantumul a minimum 1% din valoarea cheltuielilor eligibile;

o Cheltuieli ocazionate de campaniile de informare și conștientizare a populației/grupului țintă.

NU sunt eligibile cheltuielile realizate ca urmare a unor activități finanțate în cadrul Programelor Operaționale din perioada 2014 – 2020 sau a altor programe finanțate din surse de finanțare nerambursabile.

Perioada de implementare a activităților proiectului nu poate depăși data de 31.12.2025.

PREȘEDINTE DE ȘEDINȚĂ                          CONTRASEMNEAZĂ PENTRU LEGALITATE,                                            Sergiu-Alin BUFNILĂ                            SECRETARUL GENERAL AL MUNICIPIULUI BRAD,

